緣起

緣起（梵語：प्रतीत्यसमुत्पाद pratītya-samutpāda；巴利語：paṭicca-samuppāda），重要佛教術語，一切有為法都是因各種因緣和合而成，此理即為緣起。除十二緣起外，還有九緣起和十緣起等說法。 緣起就是「依此有故彼有，此生故彼生」，自早期佛教起就不斷的對緣起進行着深入的研討。從現代研究的角度看，所謂緣起，並非一種實體或是某種特定的法門亦或是特定過程，而是佛陀所說一切法的本源起點，所以名為緣起；對無明眾生而言，世間見都歸類成宿命，我所成，神所造，無原因等等邪見；因此佛陀開說因緣和合現象，此理即為因緣。任何的法顯現以及事物，都因為各種條件的相互依存而處在變化中，這是「緣」的現象；在眾生的觀點裡，所以依種種先後、時間而做分別有名「因」、「緣」的現象、作用發生；佛陀為了開悟眾生，對於無明眾生見世間現象的成住壞滅建立了「有生滅見」，因此說了順觀因緣法、逆觀因緣法。佛陀說諸緣起，皆是使眾生能從各種相關法及各類因緣法中，見到真實「緣起」。 大乘佛教中部份宗派有四大緣起: 業感緣起、阿賴耶緣起、法界緣起、真如緣起。 緣起在《雜阿含經》和巴利三藏《相应部》中多有記述，《長阿含經·大緣方便經》、巴利三藏《长部·大缘经》和《中阿含經·大因經》中也有重要釋義。著名的單行經有玄奘譯《緣起經》和《緣起聖道經》。《緣起聖道經》同於《雜阿含經·二八七經》： 對十二因緣法各緣起支的簡略分別可見於《雜阿含經·二九八經》即玄奘譯《緣起經》: 《長阿含經·大緣方便經》在《十誦律》中被列為十八大經，在《大毘婆沙論》中列為方廣經，對「緣識有名色」這個關鍵環節有重要釋義： 《中阿含經·大因經》有類似記載並有結論「識、名色共俱」。《瓮喻經》即《雜阿含經·二九二經》將「行」釋義為「福行、非福行、不動行」，《識身論》及後世論書多以此釋義為主。 對於緣起的分類，分成一支至十二支，其中最通行的說法為十二支緣起，傳統上一般不再於緣起中計入更多的緣生法。 上座部《法蘊論》引用文句有微妙差異的《大因緣經》並建立了自己的緣起理論，上座部《施設論》提出了「無明」的新解釋。 說一切有部《發智論》提出了時分緣起學說，後經過《大毘婆沙論》增釋了“三世二重因果”，而成為說一切有部核心教義分位緣起學說。《大毘婆沙論》中，提出四種緣起理論，分別為剎那緣起、連縛緣起、分位緣起與遠續緣起。 分別說部《舍利弗阿毘曇論》所引用的《大因緣經》不是「九緣起」也是「十二緣起」，不同於斷定了「世與行體無差別」的“時分緣起”，有說法如：無明緣現世行，無明緣未來行，行緣現在識，行緣未來識。 《雜阿含經·三七〇經》：「一時，佛住欝毘羅，尼連禪河側，大菩提所，不久當成正覺，往詣菩提樹下，敷草為座，結跏趺坐，正身正念，如前廣說。」 《雜阿含經·三六九經》：「一坐七日，於十二緣起，逆順觀察，所謂：此有故彼有，此起故彼起。緣無明行，乃至緣生有老死，及純大苦聚集，純大苦聚滅。」 《大毘婆沙論》：「如契經說：『佛告苾芻，我昔持草詣菩提樹，到已敷設，結跏趺坐，順逆觀察十二緣起，依此有故彼有，此生故彼生，謂：無明緣行，乃至生緣老死，老死緣愁、悲、苦、憂、惱。』……問：此經中說：無明緣行，何故不說無明因行耶？答：餘經亦說：無明因行，如《大因緣法門經》說：『佛告阿難！老死有如是因，有如是緣，有如是緒，謂生。』如說：『生為老死因，乃至說無明為行因。』」 玄奘譯《緣起聖道經》：「我復思惟：由誰有故？而有老死，如是，老死復由何緣？我於此事，如理思時，便生如是如實現觀：由有生故，便有老死，如是，老死由生為緣。」 玄奘譯《緣起聖道經》：「我齊此識，意便退還，不越度轉。」 《大毘婆沙論》：「如契經說：『……我齊此識，心應轉還。……』」 玄奘譯《大毘婆沙論》：「我世尊先菩薩位，厭老病死，逾城出家，作是思惟：此老死苦由誰而有？即便現見由續生心。復思此心由誰而起？即知由業。復思此業從何而生？知從煩惱。復思煩惱依誰而生？即知依事。復思此事由誰而轉？即知此轉由結生心。菩薩爾時便作是念，一切過患皆由此心故，於此心深生厭異。雖無廣略，而更重觀，『齊識轉還』，義屬於此。」 浮陀跋摩譯《阿毘曇毘婆沙論》：「菩薩厭老病死，推求其本，此老病死由何而有？知從相續識生，誰造相續識？知從業而得，業從誰起？知從煩惱起。煩惱為何所依？知依於體。彼復更思惟，誰造此體？知從相續識生。菩薩於是念，從相續識，造一切過患。以是事故，重觀於識，不觀於行，以行無廣略義故，『齊識而止』。」 玄奘譯《緣起聖道經》：「我齊此識，意便退還，不越度轉，謂識為緣而有名色，名色為緣而有六處，六處為緣而有其觸，觸為緣受，受為緣愛，愛為緣取，取為緣有，有為緣生，生為緣故，便有老、死、愁、歎、憂、苦、擾、惱生起，如是積集純大苦聚。」 東吳支謙譯《貝多樹下思惟十二因緣經》：「生是意，是何等，咄是識還，不復前在，名像因緣識，亦識因緣名像，名像因緣六入，六入因緣更，更因緣痛，痛因緣愛，愛因緣受，受因緣有，有因緣生，生因緣老、死、憂、哭、苦。不可意愁從是致有，如是但為從五陰，一切苦從習生。」 北宋法賢譯《佛說舊城喻經》：「由是名色緣識，識緣名色，名色緣六處，六處緣觸，觸緣受，受緣愛，愛緣取，取緣有，有緣生，生緣老、死、憂、悲、苦、惱，是故一大苦蘊集。」 《大毘婆沙論》：「如契經說：『佛告苾芻，我未證得三菩提時，獨居靜處，作是思惟：世間眾生，雖恒為生、老、死、苦之所逼害，而不能如實了知，出離彼法。復作是念：誰有故？老死有，此老死，誰為緣？作是念已，便起現觀，生有故，老死有，此老死，生為緣。復作是念：誰有故？生有，此生，誰為緣？作是念已，便起現觀，有有故，生有，此生，有為緣。如是乃至，復作是念：誰有故？名色有，此名色，誰為緣？作是念已，便起現觀，識有故，名色有，此名色，識為緣。復作是念：誰有故？識有，此識，誰為緣？作是念已，便起現觀，名色有故，識有，此識，名色為緣。便作是念：我齊此識，心應轉還，所以者何？名色緣識，識緣名色，名色緣六處，乃至廣說。』……問：何緣菩薩流轉分中但觀十支？還滅分中具觀十二支耶？答：菩薩憎惡流轉故，但觀十支；愛樂還滅故，具觀十二支。復次、流轉分中，多諸過患，牽心劣故，但觀十支；還滅分中，多諸功德，牽心勝故，具觀十二支。」 「或復有處說，十緣起，如《城喻經》說。」 《雜阿含經·二九六經》：「多聞聖弟子於此因緣法、緣生法，正知善見，不求前際，言：『我過去世若有、若無？我過去世何等類？我過去世何如？』不求後際：『我於當來世為有、為無？云何類？何如？』內不猶豫：『此是何等？云何有此為前？誰終當云何之？此眾生從何來？於此沒當何之？』若沙門、婆羅門起凡俗見所繫，謂：說我見所繫，說眾生見所繫，說壽命見所繫，忌諱吉慶見所繫。爾時悉斷、悉知，斷其根本，如截多羅樹頭，於未來世，成不生法，是名多聞聖弟子於因緣法、緣生法，如實正知，善見、善覺、善修、善入。」 《雜阿含經·二九八經》：「分別、緣起，皆悉不知，於六觸入處，不如實覺知。」 《法蘊論·緣起品》：「於有敵對法無知。」《法蘊論·覺支品》：「云何有敵對法？謂：貪、無貪，互相敵對，瞋、無瞋，互相敵對，癡、無癡，互相敵對，是名有敵對法。」 《瑜伽師地論·本地分·有尋有伺等三地》：「雜故，名有分。」 《瑜伽師地論·本地分·有尋有伺等三地》：「於六觸處如實通達無知云何？謂：增上慢者，於所證中，顛倒思惟，所有無知。」 《雜阿含經·五六八經》：「一時，佛住菴羅聚落，菴羅林中，與諸上座比丘俱。時，有質多羅長者，……白尊者伽摩比丘：所謂行者，云何名行？伽摩比丘言：行者，謂三行，身行，口行，意行。 復問：云何身行？云何口行？云何意行？答言：長者！出息、入息，名為身行。有覺、有觀，名為口行。想、思，名為意行。 復問：何故出息、入息，名為身行？有覺、有觀，名為口行？想、思，名為意行？答：長者！出息、入息是身法，依於身，屬於身，依身轉，是故出息、入息名為身行。有覺、有觀故，則口語，是故有覺、有觀是口行。想、思是意行，依於心，屬於心，依心轉，是故想、思是意行。 復問：尊者！（文有缺失）答：覺、觀已，發口語，是覺、觀名為口行。想、思是心數法，依於心，屬於心，依心轉，是故想、思名為意行。」 《集異門論》：「三行者，謂身行，語行，意行。身行云何？答：身亦名身行，身業亦名身行，入息出息亦名身行。於此義中意說，入息出息身行，所以者何？入息者，呼吸外風，令入身內，出息者，引發內風，令出身外，由此勢力，令身動轉，通暢安隱，故入出息，說為身行。語行云何？答：語亦名語行，語業亦名語行，尋、伺亦名語行。於此義中意說，尋、伺語行，所以者何？要尋、伺已，能發語言，非無尋、伺，是故，尋、伺說為語行。意行云何？答：意亦名意行，意業亦名意行，想、思亦名意行。於此義中意說，想、思意行，所以者何？以想及思是心所法，依止於心，繫屬於心，依心而轉，扶助於心，是故，想、思說為意行。」 分別說部《舍利弗阿毘曇論·緒分·行品》：「云何身行？謂出入息，是名身行。云何口行？謂覺、觀，是名口行。云何意行？謂想、思，是名意行。」 《雜阿含經·五八經》：「世尊！何因、何緣？名為色陰，何因、何緣？名受、想、行、識陰。佛告比丘： 四大因，四大緣，是名色陰，所以者何？諸所有色陰，彼一切悉皆四大緣，四大造故。 觸因、觸緣，生受、想、行，是故名受、想、行陰，所以者何？若所有受、想、行，彼一切觸緣故。 名色因、名色緣，是故名為識陰，所以者何？若所有識，彼一切名色緣故。」 《長阿含經·大緣方便經》:「阿難！『緣名色有觸』，此為何義？ 若使一切眾生，無有名色者，寧有心觸不？答曰：無也！ 若使一切眾生，無形色相貌者，寧有身觸不？答曰：無也！ 阿難！若無名色，寧有觸不？答曰：無也！ 阿難！我以是緣，知觸由名色，緣名色有觸，我所說者，義在於此。」 《中阿含經·因品·大因經》：「當知所謂：『緣名色有更樂』， 阿難！所行、所緣，有名身，離此行，離此緣，有有對更樂耶？答曰：無也！ 阿難！所行、所緣，有色身，離此行，離此緣，有增語更樂耶？答曰：無也！ 設使離名身及色身，當有更樂、施設更樂耶？答曰：無也！ 阿難！是故當知是更樂因，更樂習，更樂本，更樂緣者，謂此名色也，所以者何？緣名色故，則有更樂。」 《集異門論》：「三愛者，一、欲愛，二、色愛，三、無色愛。 欲愛云何？答：於諸欲中，諸貪、等貪，執藏防護，耽著愛染，是謂欲愛。復次、於欲界繫十八界、十二處、五蘊諸法中，諸貪、等貪，……是謂欲愛。復次、下從無間大地獄，上至他化自在天，於此所攝色、受、想、行、識諸法中，諸貪、等貪，……是謂欲愛。 色愛云何？答：於諸色中，諸貪、等貪，……是謂色愛。復次、於色界繫十四界、十處、五蘊諸法中，諸貪、等貪，……是謂色愛。復次、下從梵眾天，上至色究竟天，於此所攝色、受、想、行、識諸法中，諸貪、等貪，……是謂色愛。 無色愛云何？答：於無色中，諸貪、等貪，……是謂無色愛。復次、於無色界繫三界、二處、四蘊諸法中，諸貪、等貪，……是謂無色愛。復次、……下從空無邊處天，上至非想非非想處天，於此所攝受、想、行、識諸法中，諸貪、等貪，……是謂無色愛。」 《大毘婆沙論》：「云何愛結？謂：三界貪。然三界貪，於九結中，總立愛結；七隨眠中，立二隨眠，謂欲界貪，名欲貪隨眠，色無色界貪，名有貪隨眠；於餘經中，立為三愛，謂：欲愛、色愛、無色愛。」 《雜阿含經·四三經》：「佛告比丘，云何取故生著？愚癡無聞凡夫，於色，見是我、異我、相在。見色是我、我所而取。取已，彼色，若變、若異，心亦隨轉。心隨轉已，亦生取著，攝受心住。攝受心住故，則生恐怖、障礙、心亂。以取著故，愚癡無聞凡夫，於受、想、行、識，見我、異我、相在，見識是我、我所而取。取已，彼識，若變、若異，彼心隨轉。心隨轉故，則生取著，攝受心住。住已，則生恐怖、障礙、心亂。以取著故，是名取著。」 《雜阿含經·二四〇經》：「世尊告諸比丘，我今當說，所取法及取法。云何所取法？眼、色，耳、聲，鼻、香，舌、味，身、觸，意、法，是名所取法。云何取法？謂欲貪，是名取法。」 《雜阿含經·二八四經》：「世尊告諸比丘，若於所取法，隨生味著、顧念、縛心，其心驅馳，追逐名色，名色緣六入處，六入處緣觸，觸緣受，受緣愛，愛緣取，取緣有，有緣生，生緣老、病、死、憂、悲、惱、苦，如是如是純大苦聚集。」 《集異門論》：「四取者，一、欲取，二、見取，三、戒禁取，四、我語取。 云何欲取？答：除欲界繫諸見，及戒禁取，諸餘欲界繫，結、縛、隨眠、隨煩惱、纏，是名欲取。 云何見取？答：謂四見，一、有身見，二、邊執見，三、邪見，四、見取，如是四見，合名見取。 云何戒禁取？答：如有一類，於戒執取，謂：執此戒，能清淨，能解脫，能出離，能超苦樂，至超苦樂邊；或於禁執取，謂：執此禁，能清淨，能解脫，能出離，能超苦樂，至超苦樂邊；或於戒、禁俱執取，謂：執此戒、禁俱，能清淨，能解脫，能出離，能超苦樂，至超苦樂邊，是名戒禁取。 云何我語取？答：除色、無色界繫諸見，及戒禁取，諸餘色、無色界繫，結、縛、隨眠、隨煩惱、纏，是名我語取。」 《大毘婆沙論》：「問：此四取，以何為自性？答：以百八事，為自性，謂：欲取，以欲界三十四事，為自性，即貪五、瞋五、慢五、無明五、疑四、纏十；見取，以三界三十事，為自性，即欲、色、無色界，見各有十；戒禁取，以三界六事，為自性，即欲、色、無色界，戒禁取各二；我語取，以色、無色界三十八事，為自性，即貪十、慢十、無明十、疑八。」 《集異門論》：「三有者，一、欲有，二、色有，三、無色有。欲有云何？答：若業，欲界繫取為緣，欲感當有，彼業異熟，是謂欲有。色有云何？答：若業，色界繫取為緣，欲感當有，彼業異熟，是謂色有。無色有云何？答：若業，無色界繫取為緣，欲感當有，彼業異熟，是謂無色有。」 《法蘊論·緣起品》：「云何取緣有？謂取為緣，施設多有。謂：佛或說三界五蘊名有，或說能感後有業名有，或說生分五蘊名有。 云何說三界五蘊名有？如說三有，謂欲有、色有、無色有。 云何說能感後有業名有？如世尊告阿難陀言：『若業能感後有，名有。』 云何說生分五蘊名有？如世尊告頗勒窶那：『識為食故，後有生起。』」 玄奘譯《大毘婆沙論》：「三結乃至九十八隨眠，幾令欲有相續？幾令色有相續？幾令無色有相續？答：一切應分別。問：何故作此論？答：為止他宗顯己義故。謂或有執：不染污心，亦令有相續，如分別論者。問：彼何故作此執？答：彼依契經，故作此執，謂契經說：『菩薩正知入母胎，正知住母胎，正知出母胎。』……為遮彼意，顯：唯染污心，能令有相續，故作斯論。……謂或有執：唯愛與恚，令有相續，如譬喻者。問：彼何故作此執？答：依契經故，謂契經說：『三事合故，得入母胎：一者、父母交愛和合，二者、母身是時調適，三、健達縛正現在前。』時健達縛，二心互起，謂：愛恚俱，由此故知，唯愛與恚，令有相續。為遮彼意，顯：一切煩惱，皆令有相續，故作斯論。……謂或有執：惡趣唯用恚心結生，善趣唯用愛心結生。為遮彼意，……故作斯論。……然諸有聲，說多種義：…… 如說：『頗勒懼那！當知識食，能令後有生起。』彼說：結生心及眷屬，名有。 如說：『阿羅陀！當知若業能令後有相續，是名有者。』彼說：能引後有思，名有。 如說：『取緣有』，阿毘達磨諸論師言，彼說：時分五蘊，名有；尊者妙音作如是說，彼說：能引後有諸業，名有。…… 如說：『云何欲有？謂諸業，欲界繫取為緣，能趣後生，乃至廣說。』彼說：業及異熟，名有，不說取緣。…… 問：何故名有？答：有增有減故，名為有。」 浮陀跋摩譯《阿毘曇毘婆沙論》：「 如說：『沛仇！當知有生時，以識為食。』此中說：生相續時心眷屬，名有。 如說：『佛告阿難，若業能令後生相續，是有是亦名有。』此中說：造未來有思，名有。 如說：『取緣有』，阿毘曇者作如是說，此中說：時五陰，名有；尊者瞿沙作如是說，造未來有業，名有。…… 如說：『云何欲有？欲界繫取緣，能生未來有業。』此中說：業、業報，不說取緣。…… 問曰：何故名有？答曰：生滅故，名有。」 分別說部《舍利弗阿毘曇論·非問分·緣品》：「云何取緣有？欲取、見取、戒取、我取緣未斷，若作欲行、色行、無色行，有報身、口、意業，是名取緣有。復次、取緣三有，欲有、色有、無色有。云何欲有？二種欲有，或欲有即業有，或欲有即生有。云何欲有即業有？欲行未竟、未知、未斷，若作欲行，有報身、口、意業，是名欲有即業有。云何欲有即生有？若作業成就已，欲界天上，受五種我分身，色、受、想、行、識，是名欲有即生有，此謂受有，此謂報有，此謂復有。如是欲行業有，如是欲行生有，是名欲有。云何色有？二種色有，或色有即業有，或色有即生有。云何色有即業有？……云何色有即生有？若作業成就已，色界天上，若受五種我分，色、受、想、行、識。……云何無色有？二種無色有，或無色有即業有，或無色有即生有。云何無色有即業有？……云何無色有即生有？若作業成就已，無色界天上，受四種我分身，受、想、行、識，是名無色有即生有。……」 《法蘊論·緣起品》：「云何有緣生？……復有一類，於人趣樂，繫心希求，彼作是念，願我當生人趣同分，與諸人眾，同受快樂。因此希求，造能感人趣，身、語、意妙行，此三妙行，說名業有。由此因緣，身壞命終，生於人趣眾同分中，於彼諸生、等生，乃至命根起，說名生。此生緣有故起，是名有緣生。……」 《瑜伽師地論·本地分·有尋有伺等三地》：「生云何？謂：於胎、卵二生，初託生時。等生云何？謂：即於彼，身分圓滿，仍未出時。趣云何？謂：從彼出。起云何？謂：出已增長。出現云何？謂：於濕、化二生，身分頓起。蘊得云何？謂：即於彼諸生位中，五取蘊轉。界得云何？謂：即彼諸蘊，因緣所攝性。處得云何？謂：即彼諸蘊，餘緣所攝性。諸蘊生起云何？謂：即彼諸蘊，日日飲食之所資長。命根出現云何？謂：即彼諸蘊，餘壽力故，得相續住。」 《十誦律》：「多識多知諸大經有：波羅紗提伽(晉言《清淨經》)，波羅紗大尼(晉言《一淨經》)，般闍提利劍(晉言《三昧經》)，摩那闍藍(晉言《化經》)，波羅小闍藍(晉言《梵經》)，阿吒那劍(晉言《鬼神成經》)，摩訶紗摩耆劍(晉言《大會經》)；阿羅伽度波摩(晉言《蛇譬經》)，室唳咆那都叉耶時月提(晉言《索滅解脫經》)，釋伽羅波羅念奈(晉言《釋問經》也)，摩呵尼陀那波梨耶夜(晉言《大因緣經》)，頻波紗羅波羅時伽摩南(晉言《洴沙迎經》)；般闍優波陀那肝提伽(晉言《五受陰却經》)，沙陀耶多尼(晉言《六情部經》)，尼陀那散猶乞多(晉言《同界部經》)；波羅延(晉言《過道經》)，阿陀波耆耶修妬路(晉言《眾德經》)，薩耆陀舍修妬路(晉言《諦見經》也)。」 《大毘婆沙論》：「方廣云何？謂諸經中廣說種種甚深法義，如《五三經》，《梵網》，《幻網》，《五蘊》，《六處》，《大因緣》等。」 《雜阿含經·三七二經》：「佛告頗求那，……汝應問言：何因緣故有識食？我則答言：能招未來有，令相續生，有有故有六入處，六入處緣觸。」 《中阿含經·大品·嗏帝經》：「復次、三事合會，入於母胎：父母聚集一處，母滿精堪耐，香陰已至；此三事合會，入於母胎。」 《法蘊論·緣起品》：「《教誨頗勒窶那經》中，佛作是說：『頗勒窶那，識為食故，後有生起。』此識云何？謂：健達縛最後心，心、意、識，增長堅住，未斷，未遍知，未滅，未變吐。此識無間，於母胎中，與羯剌藍自體和合。此羯剌藍自體和合，名為色；即彼所生受、想、行、識，名為名，是名『識緣名色』。 復次、《教誨莎底經》中，佛作是說：『三事和合，入母胎藏，云何為三？謂：父母和合俱起染心，其母是時調適，及健達縛正現在前；如是三事和合，入母胎藏。』此中健達縛最後心、意、識，增長堅住，未斷，未遍知，未滅，未變吐。此識無間，入母胎藏。此所託胎，名為色；即彼所生受、想、行、識，名為名，是名『識緣名色』。」 《大毘婆沙論》:「世尊經中，作如是說：『三事和合，得入母胎：父母俱有染心和合，母身調適無病是時，及健達縛正現在前；此健達縛，爾時二心展轉現前，入母胎藏。』……『此健達縛、爾時二心展轉現前、入母胎藏』者，謂：健達縛將入胎時，於父、於母，愛、恚二心，展轉現起，方得入胎。若男中有，將入胎時，於母起愛，於父起恚，作如是念：『若彼丈夫離此處者，我當與此女人交會。』作是念已，顛倒想生，見彼丈夫遠離此處，尋自見與女人和合。父母交會，精血出時，便謂父精是自所有，見已生喜，而便迷悶。以迷悶故，中有麁重，既麁重已，便入母胎。自見己身，在母右脇，向脊蹲坐。爾時，中有諸蘊便滅，生有蘊生，名結生已。若女中有，將入胎時，於父起愛，於母起恚。……諸有情類，多起如是顛倒想已，而入母胎，唯除菩薩，將入胎時，於父父想，於母母想，雖能正知，而於其母，起親附愛，乘斯愛力，便入母胎，餘隨所應，義如前說。問：中有何處入於母胎？……應作是說：中有入胎，必從生門，是所愛故。由此理趣，諸雙生者，後生為長，所以者何？先入胎者，必後出故。問：菩薩中有何處入胎？答：從右脇入，正知入胎，於母母想，無婬愛故。」 「問：何故中有名健達縛？答：以彼食香而存濟故，此名唯屬欲界中有。」「問：分別論者云何釋通應理論者所引至教，而執中有決定為無？答：彼所引經，是不了義，是假施設，有別意趣，所以者何？且初經說：『入母胎者，要由三事，廣說乃至，三健達縛正現在前。』『健達縛』言，經不應說，彼無鼓等諸樂器故，應說『蘊行』，彼蘊行故。應理論者便詰彼言：縱說『蘊行』，或『健達縛』，俱證中有，是有非無，異此，『蘊行』言何所表？」 《中阿含經·因品·大因經》：「阿難！若識不入母胎者，有名色成此身耶？答曰：無也。」 分別說部《舍利弗阿毘曇論·非問分·緣品》：「阿難！識不入胎，有名色生不？世尊！無也。」 《中阿含經·因品·大因經》：「阿難！若識入胎即出者，名色會精耶？答曰：不會。」 分別說部《舍利弗阿毘曇論·非問分·緣品》：「阿難！識入胎不出，有名色集不？世尊！無也。」 《中阿含經·因品·大因經》：「阿難！若幼童男、童女，識初斷壞不有者，名色轉增長耶？答曰：不也。」 分別說部《舍利弗阿毘曇論·非問分·緣品》：「阿難！若嬰兒，識斷壞非有，彼有名色增長廣大不？世尊！無也。」 《中阿含經·因品·大因經》：「阿難！若識不得名色，若識不立、不倚名色者，識寧有生、有老、有病、有死、有苦耶？答曰：無也。」 玄奘譯眾賢《阿毘達磨順正理論》：「名色緣識者，如《大緣起經》：『佛告阿難陀，識不依名色，為得住不？不也，世尊！』」 《雜阿含經·二八八經》：「尊者舍利弗復問：尊者摩訶拘絺羅！先言名色非自作，非他作，非自他作，非非自他作無因作。然彼名色緣識生，而今復言，名色緣識，此義云何？尊者摩訶拘絺羅答言：今當說譬，如智者因譬得解，譬如三蘆立於空地，展轉相依，而得竪立，若去其一，二亦不立，若去其二，一亦不立，展轉相依，而得竪立；識緣名色，亦復如是，展轉相依，而得生長。」 《中阿含經·因品·大因經》：「阿難！若有問者，名色有緣耶？當如是答：名色有緣；若有問者，名色有何緣？當如是答：緣識也。當知所謂：『緣識有名色。』 阿難！若識不入母胎者，有名色成此身耶？答曰：無也。 阿難！若識入胎即出者，名色會精耶？答曰：不會。 阿難！若幼童男、童女，識初斷壞不有者，名色轉增長耶？答曰：不也。 阿難！是故當知，是名色因，名色習，名色本，名色緣者，謂此識也。所以者何？緣識故，則有名色。 阿難！若有問者，識有緣耶？當如是答：識亦有緣；若有問者，識有何緣？當如是答，緣名色也。當知所謂：『緣名色有識。』 阿難！若識不得名色，若識不立、不倚名色者，識寧有生、有老、有病、有死、有苦耶？答曰：無也。 阿難！是故當知，是識因、識習、識本、識緣者，謂此名色也。所以者何？緣名色故，則有識。 阿難！是為『緣名色有識，緣識亦有名色』，由是增語，增語說傳，傳說可施設有，謂：識、名色共俱也。」 北宋施護譯《大生義經》：「當知此識與彼名色，互相為緣，而得生起。」 玄奘譯眾賢《阿毘達磨順正理論》：「佛於《城喻》《大緣起經》說：識與名色，更互為緣義。為據前後？為約俱生？識緣名色，亦據前後；名色緣識，唯約俱生。所以者何？識入母胎故，與羯剌藍合，成有情身故，識緣名色，亦得有前後。非名色合已，更結餘識；非識未已，起名色為緣故，唯約俱生。……又彼經但言：識依名色住故，契經說：『佛告阿難陀，識不依名色，為得住不？不也，世尊！』此經不言：名色依識住，如何展轉？」 《雜阿含經·八九三經》：「如是業，煩惱、有愛、見、慢、無明，而生行，若有業，而無煩惱、愛、見、無明者，行則滅。」 《雜阿含經·三七四經》：「若比丘，於此四食，有喜有貪，則識住、增長；識住、增長故，入於名色；入名色故，諸行增長；行增長故，當來有增長；當來有增長故，生、老、病、死、憂、悲、惱、苦集，如是純大苦聚集。若於四食，無貪無喜，識不住、不增長；識不住、不增長故，不入名色；不入名色故，行不增長；行不增長故，當來有不生不長；當來有不生長故，於未來世，生、老、病、死、憂、悲、惱、苦不起，如是純大苦聚滅。」 《雜阿含經·二九二經》：「比丘！思量觀察，正盡苦，究竟苦邊。時，思量彼識何因？何集？何生？何觸？知彼識，行因，行集，行生，行觸。作諸福行，善識生；作諸不福、不善行，不善識生；作無所有行，無所有識生。是為彼識，行因，行集，行生，行觸。彼行欲滅無餘，則識滅。彼所乘行滅道跡，如實知，修習彼向次法，是名比丘向正盡苦，究竟苦邊，所謂行滅。」「譬如力士，取新熟瓦器，乘熱置地，須臾散壞，熱勢悉滅。如是，比丘！無明離欲而生明，身分齊受所覺，如實知，壽分齊受所覺，如實知，身壞命終，一切受所覺，悉滅無餘。」 《法蘊論·緣起品》：「復次《瓮喻經》中，佛作是說：『無明為緣，造福、非福、及不動行。』云何福行？謂有漏善身業、語業，心、心所法，不相應行。如是諸行，長夜能招可愛、可樂、可欣、可意諸異熟果，此果名福，亦名福果，以是福業，異熟果故，是名福行。云何非福行？謂諸不善身業、語業，心、心所法，不相應行。如是諸行，長夜能招不可愛、不可樂、不可欣、不可意諸異熟果，此果名非福，亦名非福果，是非福業異熟果故，是名非福行。云何不動行？謂四無色定，諸有漏善，是名不動行。」 分別說部《舍利弗阿毘曇論·非問分·緣品》：「云何無明緣行？無明緣福行、非福行、不動行。」 提婆設摩《識身論》：「 又諸無明，未斷未知，為因為緣，諸行生起，謂：隨福行、隨非福行、隨不動行。 如是諸行，未斷未知，為因為緣，諸識生起，或往善趣，或往惡趣。 如是諸識，未斷未知，為因為緣，名色生起，或在此世，或在後世。 如是名色，未斷未知，為因為緣，六處生起，或有圓滿，或不圓滿。 六處和合故，有其觸。隨觸領納故，有其受。受生欣喜故，有其愛。即愛增廣，說名為取。能感後有業，名為有。 諸蘊現起，說名為生。諸蘊成熟，說名為老；諸蘊棄捨，說名為死。」 《大毘婆沙論》:「然諸行，名義有寬狹，如說：『無明緣行。』阿毘達磨諸論師言：此中意說分位緣起，故此行聲，說五取蘊；尊者妙音說：此行聲，唯說諸業。如說：『造作有損害行。』彼行聲，說不善業；如說：『造作無損害行。』彼行聲，說善業；如說：『造作諸有為行。』彼行聲，唯說思。……如說：『身、語、意行。』彼身行聲，說入出息；語行聲，說尋、伺；意行聲，說想、思；故彼行聲，說一蘊全，二蘊少分。如說：『有罪、福、不動行。』彼行聲，說有漏善、不善業。……」 《瑜伽師地論·本地分·有尋有伺等三地》：「身行云何？謂身業，若欲界，若色界，在下名福、非福，在上名不動。語行云何？謂語業，餘如前應知。意行云何？謂意業，若在欲界，名福、非福，在上二界，唯名不動。」 《大毘婆沙論》：「復次世尊為受化者，施設緣起，少多不定： 謂或有處，說一緣起，謂：一切有為法，總名緣起。如說：『云何緣起？謂一切有為法。』 或復有處，說二緣起，謂：因與果。 或復有處，說三緣起，謂：三世別；或煩惱、業及事為三，無明、愛、取說名煩惱，行、有是業，餘支是事。 或復有處，說四緣起，謂：無明、行及生、老死。現在八支攝入四種，謂：愛、取入無明，有入行，識入生，名色、六處、觸、受入老死。 或復有處，說五緣起，謂：愛、取、有及生、老死。前際七支攝入此五，謂：無明入愛取，行入有，識入生，名色、六處、觸、受入老死。 或復有處，說六緣起，謂：三世中，各有因果。 或復有處，說七緣起，謂：無明、行、識、名色、六處、觸、受。後際五支攝入此七，謂：愛、取入無明，有入行，生入識，老死入名色、六處、觸、受。 或復有處，說八緣起，謂：現在八支。過去、未來四支攝入此八，謂無明入愛、取，行入有，生入識，老死入名色、六處、觸、受。 或復有處，說九緣起，如《大因緣法門經》說。 或復有處，說十緣起，如《城喻經》說。 或復有處，說十一緣起，如智事中說。 或復有處，說十二緣起，如餘無量契經中說。」 「云何四十四智事？謂知老死智，知老死集智，知老死滅智，知趣老死滅行智，如是知生、有、取、愛、受、觸、六處、名色、識、行智，知行集智，知行滅智，知趣行滅行智，是名四十四智事。……此中世尊依十一支，四諦差別，各起四智故，但說有四十四智事。」 《法蘊論·緣起品》：「《大因緣經》中，尊者慶喜問佛：名色為有緣不？佛言：有緣，此緣謂識。佛告慶喜： 識若不入母胎藏者，名色得成羯剌藍不？阿難陀曰：不也，世尊！ 識若不入母胎藏者，名色得生此界中不？不也，世尊！ 識若初時已斷壞者，後時名色得增長不？不也，世尊！ 識若全無，為可施設有名色不？不也，世尊！ 是故，慶喜！一切名色，皆識為緣，是名『識緣名色』，如是名色，識為緣，識為依，識為建立故，起、等起，生、等生，聚集出現，故名『識緣名色』。」 「尊者慶喜問佛：諸識為有緣不？佛言：有緣，此謂名色。佛告慶喜： 若無名色，諸識轉不？阿難陀曰：不也，世尊！ 若無名色，為所依止，後世所受生、老、死識，為得生不？不也，世尊！ 若諸名色，都無所有，為可施設有諸識不？不也，世尊！ 是故，慶喜！諸識，皆以名色為緣，是名『名色緣識』，如是諸識，名色為緣，名色為依，名色為建立故，起、等起，生、等生，聚集出現，故名『名色緣識』。」 玄奘譯《大毘婆沙論》：「能續後有者，如說：『識若不託母胎，名色得成羯邏藍不？不也，世尊！』」 真諦譯世親《阿毘達磨俱舍釋論》：「若眾生觸一切位，說名具生，非於中陰死，非託色無色界生，何以故？於《大因緣經》中，但約欲界眾生說，經言：『阿難！若識不託母胎赤白，為得變異成柯羅邏不？不得，世尊！』」 玄奘譯世親《阿毘達磨俱舍論》：「補特伽羅，歷一切位，名圓滿者，非諸中夭及色無色，但據欲界補特伽羅，《大緣起經》說具有故。彼說：『佛告阿難陀言，識若不入胎，得增廣大不？不也，世尊！』」 玄奘譯眾賢《阿毘達磨順正理論》：「補特伽羅，歷一切位，名圓滿者，非諸天中及色無色，羯剌藍等諸位闕故，世尊但約欲界少分補特伽羅，說具十二，如《大緣起契經》中說：『佛告阿難，識若不入胎，得增廣大不？不也，世尊！』」 《法蘊論·緣起品》：「云何愛緣取？謂彼初生，說名為愛，愛增盛位，轉名為取。」 《大毘婆沙論》：「《施設論》說：『云何無明？謂過去一切煩惱。』彼不應作是說，若作是說，則捨自相。」 玄奘譯《發智論》：「一補特伽羅，於此生十二支緣起，幾過去？幾未來？幾現在耶？答：二過去，謂無明、行；二未來，謂生、老死；八現在，謂識、名色、六處、觸、受、愛、取、有。如世尊說：『無明緣行，取緣有。』云何無明緣行？云何取緣有？答：無明緣行者，此顯示業，先餘生中，造作增長，得今有異熟，及已受異熟。取緣有者，此顯示業，現在生中，造作增長，得當有異熟。無明緣行，取緣有，何差別？答：無明緣行者，廣說如前，此業緣，世尊說一煩惱，謂無明。取緣有者，廣說如前，此業緣，世尊說一切煩惱，謂諸取。是謂差別。」 僧伽提婆譯《阿毘曇八犍度論》：「無明緣行者，於是現行，前世時所作行，彼行報，今生得有，是謂無明緣行。受緣有者，於是現行，於此生所作行，諸行受報，當得未來有，是謂受緣有。無明緣行，受緣有，有何差別？答曰：無明緣行，於是現行，前世時所作行，彼行報，今生得有，彼行緣，說一結，無明。受緣有，於是現行，今生作行，彼行報，當得未來有，彼行緣，說一切結。無明緣行，受緣有，是謂差別。」 浮陀跋摩譯《阿毘曇毘婆沙論》：「云何無明緣行？答曰：為顯示、分明、施設、解說、諸業相故，若於餘生中作業，亦令增長，彼業報，今得此身，彼業，此生中俱受報，是名無明緣行。……云何取緣有？若於此作業，亦令增長，彼業報，使未來有相續，諸未來如是等業，當知盡攝在有分中。……問曰：無明緣行，取緣有，有何差別？……答曰：無明緣行，為顯示業，廣說如上，彼業緣，世尊說是一結，謂無明結也。取緣有者，若於此作業，乃至廣說，彼業緣，世尊說是一切結，所謂諸取。」 《大毘婆沙論》：「此論所說，十二有支，皆具五蘊，時分各異。《施設論》說：……應作是說：云何無明？謂過去煩惱位。云何行？謂過去業位。云何識？謂續生心及彼助伴。云何名色？謂結生已，未起眼等四種色根，六處未滿，中間五位，謂羯剌藍、頞部曇、閉尸、鍵南、鉢羅奢佉，是名色位。……」 「分位者，羯剌藍等十種分位。（羯剌藍，遏部曇，閉尸，鍵南，鉢羅奢佉，初生，嬰孩，童子，少壯，衰老位。）」 《大毗婆沙論》:「《品類足論》作如是言：『云何緣起法？謂一切有為法。』問：此（《發智論》）與彼論，所說何異？答：此說不了義，彼說是了義。……復次緣起有四種：一、剎那，二、連縛，三、分位，四、遠續；此說分位遠續，彼說剎那連縛。」 《長阿含經·大緣方便經》：「阿難！我以是緣，知觸由名色，緣名色有觸。」 《中阿含經·大因經》：「阿難！是故當知是更樂因、更樂習、更樂本、更樂緣者，謂此名色也。」 《法蘊足論·緣起品》：「《大因緣經》中，尊者慶喜問佛：諸觸為有緣不？佛言：有緣，此謂名色。……是故，慶喜！諸觸，皆以名色為緣，是名『名色緣觸』。」 《大毘婆沙論》：「或復有處說，九緣起，如《大因緣法門經》說。」 分別說部《舍利弗阿毘曇論·非問分·緣品》：「如佛說：阿難！觸有緣，如是阿難問已有答。觸有何緣？六入緣觸，此是答。……」 「阿難！六入有緣，如是阿難問已有答。六入何緣？名色緣六入，此是答。……」 「阿難！識有緣，如是阿難問已有答。識有何緣？行緣，此是答。……」 「阿難！行有緣，如是阿難問已有答。行何緣？無明緣行，此是答。……」 《大毘婆沙論》：「復有三法，謂過去、未來、現在法。問：何故作此論？答：為止他宗顯正理故，謂或有執：『世與行異。』如譬喻者分別論師，彼作是說：『世體是常，行體無常。行行世時，如器中果，從此器出，轉入彼器；亦如多人，從此舍出，轉入彼舍；諸行亦爾，從未來世入現在世，從現在世入過去世。』為止彼意，顯世與行體無差別，謂世即行，行即是世。……復有愚於三世自性，謂撥無過去未來，執現在是無為法。為止彼意，顯過去未來體相實有，及顯現在是有為法。…… 問：何故名世？世是何義？答：行義是世義。問：諸行無來、無去，云何行義是世義？所以者何？諸行若來，不應有去，來相合故；諸行若去，不應有來，去相合故。復次，諸行若來，則來處應空缺；諸行若去，則去處應盈礙。是故尊者世友說言：諸行無來，亦無有去，剎那性故，住義亦無。諸行既無來去等相，如何立有三世差別？答：以作用故，立三世別，即依此理，說有行義，謂：有為法未有作用，名未來；正有作用，名現在；作用已滅，名過去。……」 「一補特伽羅，於此生十二支緣起，幾過去、幾未來、幾現在。如是等章及解章義既領會已，次應廣釋。問：何故作此論？答：為止他宗顯正義故，謂或有執，過去未來體非實有，現在雖有而是無為。為止彼宗，顯過去未來體是實有，現在是有為，世所攝故。」 緣生 十二因緣 緣覺 獨覺 緣起性空 其他條件不變 因果論 (佛教)